《宿峻极中院》
宋代·李廌

晨游开母祠，暮抵紫虚谷。
千峰挂夕阳，犹指中寺宿。
山空无人声，暝色满草木。
乱石碍饥马，荒榛走惊鹿。
深林怪禽号，绝壑山鬼哭。
照涂藉流萤，呻吟愧僮仆。
乙夜扣禅扉，孤灯耿幽绿。
犹疑梦寐中，对榻眠空屋。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。